**“ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ ΚΤΗΡΙΑΚΟΥ ΣΥΓΚΡΟΤΗΜΑΤΟΣ Ι.Ν. ΑΓΙΩΝ ΣΑΡΑΝΤΑ ΠΕΡΙΒΟΛΙΟΥ ΚΕΡΚΥΡΑΣ”**

To Έργο «ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ ΚΤΗΡΙΑΚΟΥ ΣΥΓΚΡΟΤΗΜΑΤΟΣ Ι.Ν. ΑΓΙΩΝ ΣΑΡΑΝΤΑ ΠΕΡΙΒΟΛΙΟΥ ΚΕΡΚΥΡΑΣ» εντάχθηκε στο Επιχειρησιακό Πρόγραμμα «Ιόνια Νησιά 2014 – 2020» με προϋπολογισμό 1.000.000,00 €, χρηματοδότηση από το Ευρωπαϊκό Ταμείο Περιφερειακής Ανάπτυξης και Δικαιούχο την Εφορεία Αρχαιοτήτων Κέρκυρας.

Το κτηριακό σύνολο του Ι.Ν. των Αγίων Σαράντα αποτελεί τοπόσημο της περιοχής και σημαντικό μνημείο της επτανησιακής τέχνης των αρχών του 18ου αιώνα που διατηρεί όλα τα στοιχεία του και ιδιαίτερο εικονογραφικό διάκοσμο (μοναδική παράσταση του ¨Πιστεύω¨ βασισμένη σε φλαμανδικά χαρακτικά). Η προτεινόμενη πράξη κρίνεται αναγκαία για την προστασία και διατήρησή του, καθώς το μνημείο παρουσιάζει σημαντικά προβλήματα (έντονες φθορές, αποκολλήσεις λιθοσωμάτων κ.λ.π.).

Οι εργασίες που προβλέπεται να πραγματοποιηθούν είναι οι εξής: Καθαρισμοί περιβάλλοντος χώρου, αποψιλώσεις, αποχωματώσεις και αρχαιολογική τεκμηρίωση στον περιβάλλοντα χώρο του κτηριακού συγκροτήματος. Εργασίες στερέωσης και αποκατάστασης της φέρουσας τοιχοποιίας, αρμολογήματα, αποκαταστάσεις επιχρισμάτων, Επισκευή - αντικατάσταση στεγών. Εργασίες συντήρησης τοιχογραφιών και φορητών εικόνων. Εργασίες επιδιόρθωσης - ευπρεπισμού περίφραξης. Δίκτυο πυρόσβεσης Μελέτη Η/Μ φωτισμού και εφαρμογή της. Στατική μελέτη. Τοποθέτηση πάγκων ανάπαυσης στον περιβάλλοντα χώρο του μνημείου. Τοποθέτηση ενημερωτικής δίγλωσσης πινακίδας και σε γραφή Braille. Έκδοση ενημερωτικού φυλλαδίου και φυλλαδίου σε γραφή Braille, διοργάνωση ημερίδας ενημέρωσης και προβολής του έργου.

Η Πράξη αναμένεται να συμβάλει στην διάσωση, προστασία και ανάδειξη της πολιτιστικής κληρονομιάς, στην τόνωση της πολιτιστικής ανάπτυξης και στην ενίσχυση της τουριστικής κίνησης του οικισμού του Περιβολίου και κατ επέκταση της νότιας Κέρκυρας, θα συμβάλει επίσης στην αξιοποίηση της πολιτιστικής ταυτότητας της Περιφέρειας, στην προσέλκυση περισσότερων επισκεπτών άρα και στην αύξηση του αναμενόμενου αριθμού επισκέψεων.



ΤΟ ΙΕΡΟ ΕΞΩΤΕΡΙΚΑ



ΤΟ ΤΕΜΠΛΟ ΤΗΣ ΕΚΚΛΗΣΙΑΣ



ΚΤΗΡΙΟ ΒΟΗΘΗΤΙΚΩΝ ΧΩΡΩΝ